## Uredba o prostornom planiranju i uređivanju prostora za vrijeme ratnog stanja ili u slučaju neposredne ugroženosti neovisnosti i jedinstvenosti Republike Hrvatske

### NN 55/1991 (25.10.1991.), Uredba o prostornom planiranju i uređivanju prostora za vrijeme ratnog stanja ili u slučaju neposredne ugroženosti neovisnosti i jedinstvenosti Republike Hrvatske

# PREDSJEDNIK REPUBLIKE HRVATSKE

Na temelju članka l0l. stavka 1. Ustava Republike Hrvatske, na prijedlog
Vlade Republike Hrvatske, donosim

## UREDBU

### o prostornom planiranju i uređivanju prostora za vrijeme ratnog stanja ili u slučaju neposredne ugroženosti neovisnosti i jedinstvenosti Republike Hrvatske

Članak 1.

Za vrijeme ratnog stanja ili neposredne ugroženosti neovisnosti i jedinstvenosti
Republike Hrvatske (u daljnjem tekstu: ratno stanje) primjenjuju se propisi
iz oblasti prostornog planiranja i uređivanja prostora koji vrijede na
dan stupanja na snagu ove uredbe, ako ovom ili drugim uredbama sa zakonskom
snagom nije drugačije određeno.

Članak 2.

Izvršno vijeće općine odnosno grada određuje iz organa uprave nadležnog
za poslove planiranja i uredivanja prostora odgovornu osobu koja rukovodi
radom stručne komisije za obavljanje poslova i zadataka prostornog planiranja
i uređivanja prostora u ratnom stanju(u daljnjem tekstu: komisija). Komisiju
od najmanje 5 članova osniva izvršno vijeće općine odnosno grada od predstavnika
organa nadležnog za poslove prostornog planiranja i uređivanja prostora
i predstavnika sanitarne, vodoprivredne, veterinarske, protupožarne i urbanističke
inspekcije odnosno drugih nadležnih organa i stručnih organizacija.

Članak 3.

U slučaju nemogućnosti djelovanja komisije, odluke iz djelokruga reda
komisije donosi odgovorna osoba. Odgovorna osoba član je Štaba civilne
zaštite.

Članak 4.

Komisija je dužna osigurati evidentiranje stanja, nastalih šteta i ugroženosti
prostora u ratnom stanju te donositi mjere iz oblasti uređivanja prostora
za sprečavanje, smanjivanje i otklajanje posljedica ratnih razaranja(u
nastavku: mjere), osiguravati i nadzirati njihovo provođenje. O donesenim
mjerama i njihovoj provedbi komisija obavještava Ministarstvo zaštite okoliša,
prostornog uređenja i graditeljstva.

Članak 5.

Mjere iz članka 4. obuhvaćaju:

1. određivanje privremenih lokacija za:

- nužni smještaj ljudi,

- groblja,

- deponije otpada,

- ukop životinja,

- masovnu dekontaminaciju i sl;

2. koordinaciju i nadzor nad obavljanjem izvanrednih i redovnih poslova
i zadataka prostornog planiranja i uređivanja prostora. Privremene lokacije
iz točke 1. određuju se ukoliko nisu predviđene posebnim planovima ili
je njihovo korištenje onemogućeno.

Članak 6.

Evidentiranje stanja, nastalih šteta i ugroženosti prostora kao i mjere
iz točke 1. članka 5. izrađuju se na raspoloživim geodetskim podlogama.
Organi i organizacije koji raspolažu podacima o prostoru dužni su te podatke
dostaviti odgovornojˇosobi.

Članak 7.

Odgovorna osoba dužna je osigurati čuvanje dokumentacije prostora u
ratnom stanju odnosno odrediti način njenog sklanjanja. Odgovorna osoba
ovlaštena je u slučajevima nemogućnosti osiguranja čuvanja odnosno sklanjanja
dokumentacije prostora narediti njeno uništenje u djelu za koji ocijeni
da može utjecati na obranu određenog prostora.

Članak 8.

Mjere iz točke 1. članka 5. određuju se prema uvjetima privremenog korištenja
prostora koje utvrđuje komisija.

Članak 9.

Potanje propise za provedbu ove uredbe kao i odredaba Zakona o prostornom
planiranju i uređivanju prostora donosi ministar zaštite okoliša, prostornog
uredenja i graditeljstva.

Članak l0.

U slučaju ako ovlašteni općinski organ ne izvrši zadatke propisane ovom
uredbom propisane mjere poduzet će Ministarstvo zaštite okoliša, prostornog
uredenja i graditeljstva.

Članak 11.

Na cjelokupnom teritoriju Republike Hrvatske primjenjuju se odredbe
članaka 1, 2. i 10. ove uredbe, a na ugroženom području Republike Hrvatske
ova uredba se primjenjuje u cijelosti.

Članak 12.

Ova uredba stupa na snagu danom donošenja.

Evidencijski broj 33

Broj : 957/91.

Zagreb, 10. rujna 1991.

Predsjednik Republike Hrvatske

**dr. Franjo Tuđman, v. r.**

Uredba, NN 55/1991-1516